钦定古今图书集成/明伦汇编/氏族典/第344卷 > 《廖用贤尚友录》 > 周文
## 钦定古今图书集成/明伦汇编/氏族典/第344卷 > 《廖用贤尚友录》 > 周文

按《汉书陈胜传》：“周文，陈贤人也。尝为项燕军视日，事
春申君，自言习兵。胜与之将军印，西击秦。行收兵至
关，车千乘，卒十万，至戏军焉。秦令少府章邯免骊山
徒人奴产子，悉发以击楚军，大败之。周文走出关，止
屯曹阳。二月馀，章邯追败之，复走黾池。十馀日，章邯
击，大破之，周文自刎。”〈按高帝本纪注周文名章字文〉